Document ID: 32007R0963

KOMISIJAS REGULA (EK) Nr. 963/2007
(2007. gada 14. augusts),
ar ko īsteno Padomes Regulu (EK, Euratom) Nr. 58/97 attiecībā uz atkāpēm, kas piešķiramas uzņēmējdarbības strukturālajā statistikā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 20. decembra Regulu (EK, Euratom) Nr. 58/97 par uzņēmējdarbības strukturālo statistiku (1), un jo īpaši tās 12. panta x) punktu,
tā kā:
(1)
Ar Regulu (EK, Euratom) Nr. 58/97 ir izveidota vienota sistēma Kopienas statistikas apkopošanai par izdevumiem vides aizsardzības jomā, kā arī par pensiju fondu struktūru, darbību, veikumu un konkurētspēju.
(2)
Regulas (EK, Euratom) Nr. 58/97 11. pantā paredzēts, ka pārejas periodu laikā pieļaujamas atkāpes no minētās regulas pielikumos paredzētajiem noteikumiem. Saskaņā ar minētās regulas 2. pielikuma 10. iedaļu un 7. pielikuma 10. iedaļu attiecībā uz atsevišķiem rādītājiem noteikto pārejas periodu var pagarināt.
(3)
Ar Komisijas 2003. gada 1. septembra Regulu (EK) Nr. 1667/2003 (2) pārejas periodā no 2001. līdz 2004. pārskata gadam dalībvalstīm ir piešķirtas atkāpes attiecībā uz vides aizsardzības izdevumu statistiku un pārejas periodā no 2002. līdz 2004. pārskata gadam - attiecībā uz pensiju fondu statistiku.
(4)
Dažas dalībvalstis ir lūgušas pagarināt pārejas periodu un paredzēt atkāpes atsevišķiem Regulas (EK, Euratom) Nr. 58/97 2. pielikuma noteikumiem attiecībā uz rādītājiem 21 12 0 un 21 14 0 laikposmā no 2005. līdz 2008. pārskata gadam, lai varētu izveidot vajadzīgās datu vākšanas sistēmas vai pielāgot pastāvošās sistēmas un lai līdz pārejas perioda beigām regulas noteikumi būtu izpildīti.
(5)
Vairākas dalībvalstis ir lūgušas pagarināt pārejas periodu un paredzēt atkāpes no atsevišķiem Regulas (EK, Euratom) Nr. 58/97 7. pielikuma noteikumiem attiecībā uz pensiju fondiem laikposmā no 2005. līdz 2007. pārskata gadam, lai varētu izveidot vajadzīgās datu vākšanas sistēmas vai pielāgot pastāvošās sistēmas un lai līdz pārejas perioda beigām regulas noteikumi būtu izpildīti.
(6)
Minētās atkāpes dalībvalstīm jāpiešķir, jo dalībvalstu lūgumi par vajadzību turpināt datu vākšanas sistēmu pielāgošanu ir pamatoti.
(7)
Šajā regulā paredzētie pasākumi ir saskaņā ar Statistikas programmu komitejas atzinumu,
IR PIEŅĒMUSI ŠO REGULU.
1. pants
Atkāpes no Regulas (EK, Euratom) Nr. 58/97 2. pielikuma 4. iedaļas rādītājiem 21 12 0 un 21 14 0 piešķir uz laikposmu no 2005. līdz 2008. pārskata gadam, kā norādīts šīs regulas I pielikumā.
2. pants
Atkāpes no Regulas (EK, Euratom) Nr. 58/97 7. pielikuma 4. iedaļas rādītāju saraksta piešķir uz laikposmu no 2005. līdz 2007. pārskata gadam, kā norādīts šīs regulas II pielikumā.
3. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 14. augustā

Labels: 4
19
20
0
15